• •

Obce a mesto okresu Stropkov

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Stropkov** |
|  | OU-SP-OVVS-2022/005276- 02 | Mgr. Čarná | 11. 11. 2022 |

Vec

Delegovanie do okrskových volebných komisií - informácia

Podľa § 201 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (ďalej len „volebný zákon“), do okrskovej volebnej komisie pre referendum, môže delegovať jedného člena a jedného náhradníka politická strana alebo koalícia zastúpená v NR SR a tiež petičný výbor za referendum, ak bolo referendum vyhlásené na základe petície.

**V Národnej rade SR má zastúpenie týchto šesť politických strán:**

Sloboda a Solidarita,

SME RODINA,

ZA ĽUDÍ,

OBYČAJNÍ ĽUDIA a nezávislé osobnosti (OĽANO), NOVA, Kresťanská únia (KÚ), ZMENA ZDOLA,

SMER - sociálna demokracia,

Kotlebovci - Ľudová strana Naše Slovensko.

Keďže referendum bolo vyhlásené na základe petície, tak delegovať člena a náhradníka do okrskovej volebnej komisie má právo **aj petičný výbor za referendum.**

Osobou určenou pre styk s orgánmi verejnej správy v prípade petičného výboru za referendum, a teda **osobou oprávnenou podpísať oznámenie o delegovaní člena a náhradníka do okrskovej volebnej komisie v mene petičného výboru za referendum je: p. Mgr. Igor Melicher.**

Vzhľadom na vyššie uvedené maximálny počet členov okrskovej volebnej komisie môže byť sedem.

V tejto súvislosti pripomíname, že podľa § 18 ods. 2 volebného zákona volebná komisia má najmenej päť členov. Starosta obce vymenuje chýbajúcich členov okrskovej volebnej komisie len v tom prípade, ak delegovaním oprávnenými subjektami nebol dosiahnutý minimálny počet členov komisie päť, alebo ak počet členov komisie (napr. z dôvodu vzdania sa alebo odvolania člena) klesne pod päť a nie je náhradník (§ 201 ods. 4 volebného zákona).

**Oznámenie** o delegovaní člena a náhradníka do volebnej komisie možno **doručiť v listinnej forme alebo elektronicky (e-mailom) do 24. 11. 2022 do polnoci.** Na oznámenia doručené po uplynutí tejto lehoty sa neprihliada.

**V listinnej forme** možno doručiť oznámenie o delegovaní člena osobne alebo prostredníctvom pošty. Ak sa politická strana rozhodla pre doručenie oznámenia prostredníctvom pošty, pre vznik členstva vo volebnej komisii je rozhodujúci dátum, kedy bolo oznámenie doručené. Nepostačuje, ak v tento deň bolo oznámenie podané na pošte.

**Elektronicky** sa doručí oznámenie o delegovaní člena a náhradníka do volebnej komisie **ako sken**. Pre vznik členstva vo volebnej komisii je rozhodujúci dátum, kedy bolo oznámenie doručené do e-mailovej schránky príjemcu. Nepostačuje, ak v tento deň bolo oznámenie odoslané. V tejto súvislosti dávame do pozornosti úlohu uvedenú v Harmonograme OTZ Referenda, v časti Úlohy obce, bod 7, *„****zverejniť na úradnej tabuli obce a na webovom sídle*** *obce, ak ho má zriadené, e-mailovú adresu na doručenie oznámenia o delegovaní člena a náhradníka do okrskovej volebnej komisie“* **v lehote do 16. 11. 2022.**

 Podrobné informácie k delegovaniu do komisií a vzory tlačív sú uverejnené aj na web stránke MV SR <https://www.minv.sk/?r23-info2>

|  |
| --- |
|  |
| Mgr. Ľubica Čarná |
| vedúca |